Andesavosett

**Andesavosett** (*Recurvirostra andina*) er en lofugl (Charadrii) i avosettfamilien (Recurvirostridae), som inngår i ordenen vade-, måse- og alkefugler (Charadriiformes). Arten er monotypisk og utbredt i punasonen i Andesfjellene i Sør-Amerika.

BirdLife International betrakter andesavosett som en «livskraftig» art og estimerer totalpopulasjonen til omkring   voksne individer.

## Biologi

Andesavosett er en iøynefallende mønstret vadefugl som finnes i høyfjellsområdene i Sør-Amerika. Den blir cirka  lang og veier omkring , mens tarsen typisk måler cirka .

Andesavosetten er kompakt og tung, med dertil relativt korte ben sammenlignet med andre medlemmer av avosettfamilien. Fjærdrakten minner mest om stylteløpernes, men det svarte nebbet er karakteristisk for avosettene. Andesavosetten skiller seg dessuten fra alle andre arter i avosettfamilien, ved å ha oransjefarget iris og gul øyering. Hode, hals, den øvre mantelen, gumpen og undersiden er hvite, men fjærdrakten er ofte ispedd noe rustbrunt på undersiden; resten av mantelen og vingene er tilnærmet svarte eller meget mørk brune. De lange bena er blågrå. Ingen kjønnsforskjeller i fjærdrakten kjent. Ungfugler har ubetydelige rustfargede fjærkanter på oversiden, men disse slites normalt raskt bort.

Arten er utbredt fra det sentrale Peru (Junín) sørover gjennom vestlige Bolivia til nordlige Chile (Atacama) og nordvestlige Argentina (Catamarca), stort sett i høyder større enn , men ned mot cirka  i Chile. Den blir noen ganger nevnt for Paraguay, men dette ser ut til å være feilaktig.

Forekommer vanligvis i punasonen i Andesfjellene, der arten generelt okkuperer salte og alkaliske innsjøer, men også myrer, der den kun finnes i ganske åpne områder, ofte på eksponerte alkaliske flater; herunder også sesongmessig oversvømte alkaliske enger, og noen ganger i og rundt små dammer. Arten blir av og til også observert i andre typer våtmark, inkludert tidevannsflater langs kysten utenfor hekkesesongen.

Andesavosett er sannsynligvis hovedsakelig stedbunden. Noe høydeforskyvning til lavere høyder er registrert i perioden april–juli, og arten vandrer svært sjelden til kyst- eller lavlandsområder i Nord-Chile og i det sentrale og sørlige Peru (mars–september), men i juli er den fortsatt observert i opptil  høyde.

Lite er kjent om matvanene til denne arten. Tilsynelatende livnærer den seg på frittsvømmende virvelløse dyr og søker etter mat ved å sveipe nebbet gjennom grunt vann. Den svømmer noen ganger og dukker som andre arter i denne familien. Fugler observeres ofte i næringssøk sammen med chileflamingo (*Phoenicopterus chilensis*).

Den mest typiske vokaliseringen er et tostavelses, bjeffende «kluut-kluut» eller en mer flytende, stigende og nasal «kwip...kwip...kwip...», som gjentas raskere ved alarm. Det er også registrert lave grynt.

Lite er kjent hekkeatferden til denne arten. De hekker halvkolonialt og kan bevege seg til lavere høyder etter hekkesesongen. Arten hekker tilsynelatende i den lokal «sommertiden», men tidspunktet for hekkingen kan avhenge av lokal nedbør. Egg er registrert i september og oktober, januar og februar, noe som muligens representerer to sesonger per år, en praksis som ellers er vanlig for den sympatriske svartkronestylteløperen (*Himantopus mexicanus*). Reiret er en matte av plantemateriale, cirka 20 cm bred utvendig, 12 cm innvendig og 2 cm dyp. Vanligvis fire egg (av og til tre). Eggene er lysebrune med svarte og lilla markeringer, størrelse  × . Kyllingene er gråhvite på oversiden med mørke flekker, og hvite på undersiden.

## Litteratur
* del Hoyo, Josep and Collar, Nigel J. (eds.). *Illustrated Checklist of the Birds of the World, vol 1: Non-passerines*, p.&nbsp;904. Lynx Edicions and BirdLife International, July 2014. ISBN 978-84-96553-94-1

## Inndeling
Inndelingen følger Birds of the World og Clementslista. Norske navn på artene følger Norsk navnekomité for fugl og er i henhold til Syvertsen *et al.* (2008, 2017, 2020).

* Charadriiformes, vade-, måse- og alkefugler
** Charadrii, lofugler
*** Recurvirostridae, avosettfamilien
**** *[[Himantopus]]*, stylteløpere
**** *[[Cladorhynchus]]* (monotypisk)
**** *[[Recurvirostra]]*, avosetter
***** *[[avosett|R. avosetta]]*, avosett (monotypisk)
***** *[[brunhodeavosett|R. novaehollandiae]]*, brunhodeavosett (monotypisk)
***** *[[andesavosett|R. andina]]*, andesavosett (monotypisk)
***** *[[amerikaavosett|R. americana]]*, amerikaavosett (monotypisk)

## Referanser




## Eksterne lenker
*